Ανακοίνωση της κυβέρνησης του Ηνωμένου Βασιλείου αναφορικά με την οδηγία 94/22/ΕΟΚ του Ευρωπαϊκού Κοινοβουλίου και Συμβουλίου, της 30ης Μαΐου 1994, σχετικά με τους όρους παροχής και χρήσης εξουσιοδοτήσεων για έρευνα, εξερεύνηση και παραγωγή υδρογονανθράκων

(2001/C 206/03)

(Κείμενο που παρουσιάζει ενδιαφέρον για τον ΕΟΧ)

Υπουργείο Εμπορίου και Βιομηχανίας

ΚΑΝΟΝΙΣΜΟΙ ΠΕΡΙ (ΠΑΡΑΓΩΓΗΣ) ΠΕΤΡΕΛΑΙΟΥ (ΣΕ ΠΕΡΙΟΧΕΣ ΤΟΥ ΗΠΕΙΡΩΤΙΚΟΥ ΧΩΡΟΥ) 1995

1. Ο υπουργός Εμπορίου και Βιομηχανίας καλεί τους ενδιαφερόμενους, σύμφωνα με τους κανονισμούς (περί παραγωγής) πετρελαίου (σε περιοχές του ηπειρωτικού χώρου) 1995 [Petroleum (Production) (Landard Areas) Regulations 1995 - S.I. 1995 αριθ 1436] και τους κανονισμούς της οδηγίας περί αδειών υδρογονανθράκων 1995 (Hydrocarbons Licensing Directive Regulations 1995 - S.I: 1995 αριθ. 1434), να υποβάλουν αιτήσεις για άδεια εξερεύνησης και ανάπτυξης πετρελαϊκών κοιτασμάτων σχετικά με τα τμήματα που έχουν χρώμα κίτρινο σε χάρτες που έχουν κατατεθεί στη βιβλιοθήκη του Υπουργείου Εμπορίου και Βιομηχανίας, 1 Victoria Street, Λονδίνο SW 1H OET. Οι σχετικοί χάρτες μπορούν να εξετασθούν μετά από προηγούμενη συνεννόηση στα τηλεφώνα [αριθ. (44-207) 215 50 06 ή (44-207) 215 50 07 και φαξ αριθ. (44-207) 215 56 65] μεταξύ των ωρών 9.15 και 16.45, Δευτέρα με Παρασκευή μέχρι τις 31 Οκτωβρίου 2001. Οι χάρτες είναι επίσης διαθέσιμοι στις ιστοσελίδες του Υπουργείου Εμπορίου και Βιομηχανίας τις σχετικές με το πετρέλαιο και το φυσικό αέριο: http://www/og.dti.gov.uk. Πρόκειται για το δέκατο γύρο χορηγήσεως αδειών για τον ηπειρωτικό χώρο (Ladward Licensing).

ΑΙΤΗΣΕΙΣ ΓΙΑ ΧΟΡΗΓΗΣΗ ΑΔΕΙΩΝ

2. Όσον αφορά όλα τα τμήματα που αναφέρονται στο συμείο 1 παραπάνω:

α) αι αιτήσεις πρέπει να υποβάλλονται σε τυποποιημένο αιτητικό έντυπο που διατίθεται από το Υπουργείο Εμπορίου και Βιομηχανίας. Αντίγραφα του αιτητικού εντύπου, καθώς και κάθε άλλου εγγράφου που αναφέρεται στο κείμενο της παρούσας ανακοίνωσης ως διατιθέμενο από το Υπουργείο Εμπορίου και Βιομηχανίας μπορούν να ζητηθούν από το τμήμα χορηγήσεως αδειών, διερεύνησης και ανάπτυξης, της Διεύθυνσης Πετρελαίου και Φυσικού Αερίου (Licensing, Exploration and Development Branch, Oil and Gas Directorate) του Υπουργείου Εμπορίου και Βιομηχανίας, 1 Victoria Street, Λονδίνο SW1H OET [τηλ. αριθ. (44-207) 215 51 11 ή (44-207) 215 50 32, φαξ αριθ. (44-207) 215 51 42]. Τα έγγραφα αυτά είναι επίσης διαθέσιμα από τις ιστοσελίδες του Υπουργείου Εμπορίου και Βιομηχανίας τις σχετικές με το πετρέλαιο και το φυσικό αέριο: http://www.og.dti.gov.uk·

β) η κατάθεση των αιτήσεων πρέπει να γίνει στη Διεύθυνση Πετρελαίου και Φυσικού Αερίου (Oil and Gas Directorate) του Υπουργείου Εμπορίου και Βιομηχανίας, 1 Victoria Street, Λονδίνο SW1H OET, μεταξύ των ωρών 9.30 και 12.00, της 31ης Οκτωβρίου 2001, μαζί με το ποσό των 1000 λιρών στερλινών ανά αίτηση. Καμία αίτηση δε θα γίνεται δεκτή μετά από τις 12.00 της 31ης Οκτωβρίου 2001·

γ) οι αιτούντες καλούνται να αναφέρουν, όπου αυτό είναι δυνατό, τυχόν προτιμήσεις μεταξύ των τμημάτων για τα οποία υποβάλλεται αίτηση και πρέπει επίσης να αναφέρουν αν μερικά από τα τμήματα για τα οποία υποβάλλεται αίτηση συνιστούν εναλλακτικές λύσεις·

δ) οι αιτούντες πρέπει να χορηγήσουν αναλυτικές λεπτομέρειες, για την αρχική περίοδο του προγράμματος εργασίας που προτίθενται να θέσουν σε εφαρμογή, αν τους χορηγηθεί η σχετική άδεια βλέπε το σημείου 7 κατωτέρω)·

ε) περαιτέρω οδηγίες για τα δικαιολογητικά στα οποία αι αιτούντες μπορούν να βασίσουν τις αιτήσεις τους παρέχονται στις σημειώσεις για τους αιτούντες ("Notes for Applicants") που διατίθενται από το Υπουργείο Εμπορίου και Βιομηχανίας ή από τις ιστοσελίδες του Υπουργείου Εμπορίου και Βιομηχανίας τις σχετικές με το πετρέλαιο και το φυσικό αέριο: http://www.og.dti.gov.uk

στ) εκτός αν άλλως αναφέρεται στις σημειώσεις για τους αιτούντες, το υλικό που διατίθεται προς υποστήριξη των αιτήσεων θα θεωρηθεί εμπιστευτικό. Το υλικό αυτό δε θα αποκαλυφθεί σε τρίτους χωρίς τη συμφωνία του υποβάλλοντος την αίτηση, εκτός αν έχει ήδη αποκαλυφθεί σύμφωνα με τους όρους οποιασδήποτε άδειας η οποία έχει ήδη αποκαλυφθεί σύμφωνα με τους όρους οποιασδήποτε άδειας η οποία έχει ανατεθεί μετά την παρούσα αίτηση ή έχει ήδη δημοσιοποιηθεί ή η δημοσιοποίησή του απαιτείται από το νόμο.

3. Η αξιολόγηση των αιτήσεων θα γίνει με γνώμονα τη συνεχή ανάγκη πραγματοποίησης ταχύτατων, διεξοδικών, αποτελεσματικών και ασφαλών εξερευνήσεων για τον εντοπισμό πετρελαϊκών κοιτασμάτων και φυσικού αερίου εντός του ηπειρωτικού χώρου της Μεγάλης Βρετανίας, λαμβάνοντας υπόψη και τα κριτήρια προστασίας του περιβάλλοντος. Οι αιτήσεις θα κριθούν με βάση τα ακόλουθα κριτήρια:

α) την οικονομική δυνατότητα του αιτούντος να εκτελέσει τις δραστηριότητες που καλύπτει η χορηγούμενη άδεια κατά τη διάρκεια της αρχικής περιόδου, περιλαμβανομένου και του προγράμματος εργασίας που υποβλήθηκε με σκοπό την αξιολόγηση της πλήρους δυναμικότητας της περιοχής που εμπίπτει στο τμήμα ή στα τμήματα περί των οποίων η αίτηση·

β) την τεχνική ικανότητα του αιτούντος να εκτελέσει τις δραστηριότητες που επιτρέπονται από τη χορηγούμενη άδεια κατά τη διάρκεια της αρχικής περιόδου, περιλαμβανομένου και του προσδιορισμού των προοπτικών για υδρογονάνθρακες εντός του τμήματος ή των τμημάτων περί των οποίων η αίτηση. Οι τεχνικές ικανότητες θα αξιολογηθούν εν μέρει με βάση την ποιότητα της γεωλογικής ανάλυσης της σχετικής με το τμήμα ή τα τμήματα περί των οποίων η αίτηση (λαμβανομένου επίσης υπόψη του κατά πόσο οι τεχνικές εργασίες που έχουν ήδη πραγματοποιηθεί ή προταθεί συνιστούν καινοτομία)·

γ) τον τrπο με τον οποίο ο αιτών σκοπεύει να εκτελέσει τις δραστηριότητες που καλύπτει η χορηγούμενη άδεια, συμπεριλαμβανομένης και της ποιότητας του υποβληθέντος προγράμματος εργασίας για την αξιολόγηση της πλήρους δυναμικότητας της περιοχής που καλύπτει η αίτηση·

δ) όπου ο αιτών κατέχει ή κατείχε στο παρελθόν οποιαδήποτε άδεια που εμπίπτει στο πεδίο εφαρμογής του νόμου περί πετρελαίου 1998 (Petroleum Act 1998), οποιαδήποτε έλλειψη αποτελεσματικότητας και ευθύνης που επέδειξε ο αιτών κατά την εκτέλεση εργασιών σύμφωνα με την άδεια αυτή.

4. Μετά από εξέταση όλων των αιτήσεων σχετικά με τα τμήματα που αναφέρονται στο σημείο 1, ο υπουργός θα επιλέξει τους αιτούντες στους οποίους είναι διατεθειμένος να χορηγήσει άδειες. Αν υπάρχουν δύο ή περισσότεροι αιτούντες για ένα τμήμα οι οποίοι είναι εξίσου αποδεκτοί ως προς το σκοπό χορήγησης άδειας από τον υπουργό για το συγκεκριμένο τμήμα, ο υπουργός πιθανόν να εισηγηθεί η άδεια να δοθεί από κοινού σε μερικούς ή και όλους τους αιτούντες. Οι αιτούντες στους οποίους ο υπουργός είναι διατεθειμένος να παραχωρήσει άδειες θα ειδοποιηθούν εντός προθεσμίας έξι μηνών που αρχίζει από τις 31 Οκτωβρίου 2001.

5. Οι υποψήφιοι για τους οποίους εκδόθηκαν αρνητικές αποφάσεις θα ειδοποιηθούν γραπτώς. Οι αιτούντες μπορούν να πληροφορηθούν τους λόγους για την απόφαση του υπουργούν αν υποβάλουν εγγράφως σχετική αίτηση για την χορήγηση των πληροφοριών αυτών.

6. Σε όλες τις περιπτώσεις κατά τις οποίες ο υπουργός είναι διατεθειμένος να παραχωρήσει άδεια, αυτή θα δίνεται υπό την προϋπόθεση ότι, εντός 28 ημερών από την ημερομηνία κατά την οποία ο υπουργός απευθύνει την σχετική προσφορά, ο αιτών:

α) θα επιβεβαίωσει γραπτώς την αποδοχή όλων των όρων της αιτήσεως και του προγράμματος εργασίας που προτείνεται από τον υπουργό μετά από συζητήσεις με τον αιτούντα, και

β) θα καταβάλει στον υπουργό το κατάλληλο τίμημα της άδειας, που αναφέρεται στο κατωτέρω συμείο 8 στοιχείο α).

ΠΕΡΙΟΔΟΣ ΤΗΣ ΑΔΕΙΑΣ ΚΑΙ ΠΛΗΡΩΤΕΟ ΤΙΜΗΜΑ

7. Οι άδειες που εκδίδονται για τα τμήματα που αναφέρονται στο σημείο 10α ενσωματώνουν εδάφια τα οποία έχουν βάση τους τα πρότυπα εδάφια του μυπληρώματος 3 των κανονισμών περί (παραγωγής) πετρελαίου (σε περιοχές του υπηειρωτικού χώρου) 1995 [Petroleum (Production) (Landward Areas) Regulations 1995]. Οιάδειες θα έχουν μια αρχική περίοδο έξι ετών και μια δεύτερη περίοδο πέντε ετών. Μια άδεια μπορεί να επεκταθεί και πέραν της λήξεως της δευτέρας περιόδου για μια ακόμη περίοδο είκοσι ετών.

8. Το τίμημα που απαιτείται για τις άδειες για εξερεύνηση και ανάπτυξη πετρελαϊκών κοιτασμάτων που θα χορηγηθούν ως αποτέλεσμα της παρούσας πρόσκλησης θα συναποτελείται από:

α) μια αρχική πληρωμή, κατά το χρόνο που γίνεται αποδεκτή η προσφορά άδειας, 25 λιρών στερλινών για για κάθε τετραγωνικό χιλιόμετρο που περιλαμβάνεται στην εκχωρούμενη περιοχή της άδειας·

β) κατά την πρώτη, δεύτερη, τρίτη, τέταρτη και πέμπτη επέτειο της ημερομηνίας έναρξης της περιόδου της άδειας, θα καταβάλλεται ποσό 25 λιρών στερλινών για κάθε τετραγωνικό χιλιόμετρο που περιλαμβάνεται στην περιοχή στην οποία αναφέρεται η άδεια·

γ) κατά την έκτη και μετέπειτα επετείους της ημερομηνίας έναρξης της περιόδου της άδειας, θα καταβάλλεται ποσό το οποίο υπολογίζεται ανάλογα με τον αριθμό τετραγωνικών χιλιομέτρων που περιλαμβάνεται στην περιοχή στην οποία αναφέρεται η άδεια και υπόκειται σε αναθεώρηση ανά διετία σε συνάρτηση με τη μετροβαλή του δείκτη τιμών ακαθάρτου πετρελαίου που αγοράζεται από τα διυλιστήρια (με βάση της ενεργειακές στατιστικές που δημοσιεύονται στην επετηρίδα του Ηνωμένου Βασιλείου - Digest of UK Energy Statistics), αν έτσι αποφασίσει ο υπουργός. Περαιτέρω λεπτομέρειες σχετικά με τις πληρωμές είναι διαθέσιμες από το Υπουργείο Εμπορίου και Βιομηχανίας ή από τις ιστοσελίδες του Υπουργείου Εμπορίου και Βιομηχανίας τις σχετικές με το πετρέλαιο και το φυσικό αέριο: http://www.og.dti.gov.uk·

δ) δικαιώματα ανερχόμενα σε 12,5 % πληρωτέα σε σχέση με πετρέλαιο που κερδίζεται και αποταμιεύεται από οποιοδήποτε χώρο, μέρος του οποίου έλαβε συγκατάθεση ανάπτυξης πριν από την 1η Απριλίου 1982.